CELEX: 32021D0135
Language: ro
Date: 2020-11-12 00:00:00
Title: Decizia delegată (UE, Euratom) 2021/135 a Comisiei din 12 noiembrie 2020 de completare a Regulamentului (UE, Euratom) 2018/1046 al Parlamentului European și al Consiliului cu condiții detaliate pentru calcularea ratei efective de provizionare a fondului comun de provizionare

5.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 42/9
               
            
         DECIZIA DELEGATĂ (UE, Euratom) 2021/135 A COMISIEI
         din 12 noiembrie 2020
         de completare a Regulamentului (UE, Euratom) 2018/1046 al Parlamentului European și al Consiliului cu condiții detaliate pentru calcularea ratei efective de provizionare a fondului comun de provizionare
         COMISIA EUROPEANĂ,
         având în vedere Tratatul privind funcționarea Uniunii Europene, coroborat cu Tratatul de instituire a Comunității Europene a Energiei Atomice,
         având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (1), în special articolul 213 alineatul (2) al doilea paragraf,
         întrucât:
         
                     (1)
                  
                  
                     În conformitate cu articolul 212 alineatul (1) din Regulamentul (UE, Euratom) 2018/1046 („Regulamentul financiar”), provizioanele constituite pentru a acoperi datoriile financiare care decurg din instrumentele financiare, garanțiile bugetare sau asistența financiară trebuie păstrate într-un fond comun de provizionare. Resursele fondului comun de provizionare vor fi alocate compartimentelor care corespund fiecăruia dintre instrumentele contribuitoare. În conformitate cu articolul 213 alineatul (1) din Regulamentul financiar, constituirea de provizioane pentru garanțiile bugetare și asistența financiară acordată țărilor terțe în cadrul fondului comun de provizionare trebuie să se bazeze pe o rată efectivă de provizionare.
                  
               
                     (2)
                  
                  
                     Rata efectivă de provizionare ar trebui stabilită pe baza ratelor inițiale de provizionare stabilite separat pentru fiecare garanție bugetară sau asistență financiară acordată țărilor terțe în temeiul articolului 211 alineatul (2). În temeiul articolului 213 alineatul (2) din Regulamentul financiar, aceasta ar trebui să se aplice numai cuantumului resurselor din fondul comun de provizionare prevăzut pentru plata cererilor de executare a garanției pe o perioadă de un an. Rata efectivă de provizionare se va aplica tuturor compartimentelor fondului comun de provizionare care pot crea o datorie contingentă pentru bugetul Uniunii.
                  
               
                     (3)
                  
                  
                     Metodologia de calcul al ratei efective de provizionare se bazează pe metodele stabilite pentru măsurarea și gestionarea riscurilor de credit utilizate pe scară largă în sectorul financiar. Aceste metode se bazează într-o măsură importantă pe estimarea distribuției pierderilor portofoliului de credit, separat și în comun pentru toate instrumentele contribuitoare. Metodologia se axează în special pe evaluarea a două componente ale riscului de credit – pierderile așteptate și cele neașteptate.
                  
               
                     (4)
                  
                  
                     Rata efectivă de provizionare ar trebui să reflecte beneficiile punerii în comun a garanțiilor bugetare și a asistenței financiare acordate țărilor terțe cu profiluri de risc diferite și cu modele de fluxuri de trezorerie diferite. Astfel, metodologia de stabilire a nivelului de provizionare efectivă din fondul comun de provizionare ar trebui să se bazeze pe conceptul diversificării, permițând optimizarea nivelului de provizionare cerut de actele de bază respective ale instrumentelor contribuitoare.
                  
               
                     (5)
                  
                  
                     Nivelul de corelație a pierderilor între compartimente în cadrul fondului comun de provizionare este o informație importantă pentru determinarea ratei efective de provizionare. Prin urmare, ar trebui stabilită o abordare robustă pentru evaluarea nivelului de corelație între compartimente.
                  
               
                     (6)
                  
                  
                     Rata efectivă de provizionare trebuie să servească drept referință pentru calcularea de către Comisie a contribuțiilor de la buget la provizioane, în temeiul articolului 211 alineatul (4) litera (a) din Regulamentul financiar, pentru orice realimentare a fondului comun de provizionare în conformitate cu articolul 213 alineatul (4) litera (b) din Regulamentul financiar sau pentru returnarea la buget a oricărui surplus de provizioane în temeiul articolului 213 alineatul (4) litera (a) din Regulamentul financiar, separat pentru fiecare instrument contribuitor. Prin urmare, rata efectivă de provizionare ar trebui să fie calculată de administratorul financiar al resurselor fondului comun de provizionare („administratorul financiar”), în conformitate cu procedura bugetară anuală.
                  
               
                     (7)
                  
                  
                     În conformitate cu articolul 213 alineatul (1) din Regulamentul financiar, rata efectivă de provizionare trebuie să ofere un nivel de protecție împotriva datoriilor financiare ale Uniunii echivalent cu nivelul care ar fi asigurat de respectivele rate de provizionare dacă resursele ar fi păstrate și gestionate separat. În cazul în care informațiile necesare pentru a determina în mod prudent rata efectivă de provizionare nu sunt pe deplin disponibile, administratorul financiar ar trebui să aibă dreptul să stabilească o rată efectivă de provizionare de 100 %, ca măsură de salvgardare pentru a asigura respectarea articolului respectiv.
                  
               
                     (8)
                  
                  
                     În conformitate cu articolul 282 alineatul (3) litera (g) din Regulamentul financiar, articolul 213 din respectivul regulament care stabilește rata efectivă de provizionare nu se aplică decât începând cu data aplicării cadrului financiar multianual de după 2020. Prin urmare, prezenta decizie ar trebui să se aplice de la aceeași dată,
                  
               ADOPTĂ PREZENTA DECIZIE:
         
            Articolul 1
            
               (1)   Comisia îi furnizează administratorului financiar următoarele informații:
               
                           (a)
                        
                        
                           previziunile privind intrările și ieșirile pentru compartimentele relevante ale fondului comun de provizionare pentru perioada relevantă;
                        
                     
                           (b)
                        
                        
                           alte informații relevante necesare pentru a stabili caracterul adecvat al provizionării, pe baza metodologiei de calcul al ratei efective de provizionare.
                        
                     
            
               (2)   Administratorul financiar calculează rata efectivă de provizionare aplicabilă pentru perioada anuală relevantă în conformitate cu procedura bugetară, utilizând informațiile furnizate în conformitate cu alineatul (1).
               Cu toate acestea, prin derogare de la primul paragraf în ceea ce privește conformitatea cu procedura bugetară, administratorul financiar calculează rata efectivă de provizionare aplicabilă pentru prima perioadă anuală cât mai curând posibil, pe baza informațiilor disponibile și relevante.
            
            
               (3)   Administratorul financiar calculează rata efectivă de provizionare utilizând metodologia stabilită în anexă. Administratorul financiar însoțește calculul ratei efective de provizionare cu o evaluare a condițiilor de piață și cu orice alte ipoteze relevante utilizate în calcul, astfel cum sunt prevăzute în metodologie.
            
         
         
            Articolul 2
            
               (1)   Administratorul financiar poate stabili o rată efectivă de provizionare de 100 % pentru a îndeplini cerința de la articolul 213 alineatul (1) din Regulamentul financiar, astfel încât să se asigure că nivelul de protecție împotriva datoriilor financiare ale Uniunii este echivalent cu nivelul care ar fi asigurat de respectivele rate de provizionare dacă resursele ar fi păstrate și gestionate separat.
            
            
               (2)   Alineatul (1) se aplică numai în cazul în care informațiile referitoare la un instrument contribuitor semnificativ la fondul comun de provizionare, care sunt esențiale pentru un calcul prudent al ratei efective de provizionare, nu sunt disponibile în totalitate.
            
         
         
            Articolul 3
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la data aplicării cadrului financiar multianual de după 2020.
         
         
            Adoptată la Bruxelles, 12 noiembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 193, 30.7.2018, p. 1.
      
      
         
            ANEXĂ
            
               1.   
               
                  Rata efectivă de provizionare a fondului comun de provizionare se calculează luând în considerare valoarea pierderilor așteptate și neașteptate pentru fiecare instrument contribuitor și rata de diversificare, care reprezintă corelația dintre pierderile instrumentelor contribuitoare, astfel cum se prevede în următoarea formulă:
               
            
            
               
            unde
            
               EPR
               t – rata efectivă de provizionare, exprimată sub formă de procentaj din cuantumul resurselor prevăzute pentru plata cererilor de executare a garanțiilor pentru anul t, în cazul în care provizioanele pentru instrumentele contribuitoare sunt păstrate și gestionate separat;
            
               EL
               i,t – pierderea așteptată pentru compartimentul i, pentru anul t, determinată de serviciile ordonatoare pentru compartimentul relevant și reprezentând cuantumul resurselor care sunt necesare pentru onorarea cererilor de executare a garanției estimate pentru anul t;
            
               UL
               i,t – pierderea neașteptată pentru compartimentul i, pentru anul t, determinată de serviciile ordonatoare pentru compartimentul relevant și reprezentând volatilitatea (abaterea standard) a pierderii așteptate pentru compartiment;
            
               i,j – compartimentul ;
            
               t – anul  unde T reprezintă întreaga durată de viață a compartimentului relevant;
            
               x
               t – coeficientul de ajustare, exprimat ca procent din UL
               i,t pentru anul t, reflectând marja necesară pentru a acoperi volatilitatea pe termen scurt a estimărilor pierderilor, oferind o protecție suplimentară împotriva insuficienței lichidităților;
            
               ρ
               i,j – matricea de corelație dintre pierderile compartimentelor individuale pe durata de viață a instrumentelor contribuitoare;
            
               DR – raportul de diversificare, care reflectă diferența dintre suma pierderilor neașteptate pe durata de viață a tuturor instrumentelor contribuitoare la numitor și pierderile neașteptate comune pentru toate compartimentele pe durata de viață a acestora, calculate după cum urmează
            
               
            
               2.   
               
                  Rata de diversificare se calculează de către administratorul financiar pentru anul t, pe baza datelor furnizate de serviciile ordonatoare și a estimărilor matricei de corelație.
               
            
            
               3.   
               
                  Administratorul financiar determină matricea de corelație dintre compartimente utilizând date istorice, atunci când acestea sunt disponibile, aproximări pentru compartimentele care utilizează date disponibile în mod public (precum indicii de obligațiuni/titluri de capital), care reprezintă acoperirea geografică sau sectorială a compartimentelor respective. Administratorul financiar poate ajusta matricea de corelație pentru a lua în considerare condițiile de piață și alți factori relevanți.